Inainte de a trece nemijlocit la tema prezentarii, as dori sa incep cu o mica introducere. Conceptul de model economic este in stransa legatura cu notiunea de sistem economic. Vom incerca sa-l definim:

* Prin sistem economic înţelegem ansamblul relaţiilor economice, instituţiilor, organismelor şi al altor elemente ale suprastructurii politice, juridice şi ideologice, cu rol economic, al mijloacelor şi al mecanismelor prin intermediul cărora se derulează viaţa economică.

Cu alte cuvinte, un **sistem economic** este un mod de organizare a activității economice a unei țări.

Elementele fundamentale ale unui sistem economic sunt:

1. Fortele de productie
2. Relatiile social-economice
3. Formele de organizare a activitatii economice
4. Modurile de coordonare a proceselor social-economice

Intrucat mi-am propus sa va vorbesc despre modele economice contemporane, merita mentionat si termenul de „noua economie”. Expresia **"noua economie**" a apărut în lexiconul ştiinţific şi jurnalistic relativ recent – acum cincisprezece ani. **La baza acesteia se află revoluţia informaţională** si a avut loc datorită descoperirilor radicale în domeniul fizicii cuantice – microcipul-ui şi opticii laser. "Saltul" tehnologic se datorează, de asemenea, si apariţiei calculatorului, tehnologiei informaţionale şi a comunicării – Internetul.

În fiecare sistem există modelele sale naţionale de organizare a economiei, deoarece ţările se deosebesc istoric, prin nivelul de dezvoltare economică, prin condiţiile sociale. Cele mai cunoscute modele din lume sînt următoarele:

1. Modelul american SUA, UK, Belgia, Canada

"Sistemul nostru economic (cel american) este un sistem mixt al întreprinzătorului liber şi al controlului economic din partea societăţii şi din partea unor institute particulare, cu tendinţe monopoliste" (P. Samuelson).

Acesta are o serie de particularitati:

* orientarea în masă spre realizarea succesului personal;
* încurajarea multilaterală a activităţii antreprenoriale;
* cota de stat destul de limitată (El incurajeaza concurenta si dezvoltarea businessului; statul îndeplineşte funcţii sociale importante: (ocrotirea mediului ambiant, susţinerea ştiinţelor fundamentale, a infrastructurii sociale etc.)
* crearea unui nivel decent de trai prin înlesniri şi subsidii, acordate păturilor sociale cu un venit redus (Nivelul impozitelor este scazut);
* ignorarea problemei echităţii sociale.

1. Modelul japonez

În evaluarea **modelului economic japonez**, se ţine seama de următoarele caracteristici:

* **factorul corporativ** (Rolul decisiv in viata economica il joaca marile corporatii, sustinute de catre stat si aflate intr-o competitie puternica intre ele.);
* **factorul paternalist (**bazat pe tradiţii naţionale în organizarea relaţiilor de muncă (atunci când firma se prezintă ca o familie, iar patronul ei – un "părinte" grijuliu);
* **factorul reglator de stat (**din considerentele că statul ocupă o poziţie activă în economie, prin intermediul bugetului de stat se distribuie până la 50% din PIB**);**
* **factorul bancar. (**deoarece băncile au legături strânse cu companiile industriale, ele joacă un rol coordonator în dezvoltarea economiei naţionale)

**Modelul japonez de dezvoltare economică** are şi un şir de particularităţi ce reflectă specificul (originalitatea) culturii, experienţa istorică, potenţialul de producţie al acestei ţări. Dintre acestea pot fi menţionate:

* Îmbinarea tradițiilor naționale (institutul monarhiei, paternalismul, codul de onoare al samurailor) și a realizărilor economiei mondiale;
* Nivel înalt al constiinței naționale (prioritatea intereselor naţiunii asupra intereselor unei personalităţi, jertfirea de sine în numele progresului ţării);
* Combinarea principiilor economiei de piață cu programale statale de dezvoltare social-economică;
* Parteneriatul dezvoltat “bancă-business“ (amplifică motivarea activităţii durabile şi interesul faţă de legităţile dezvoltării tehnico-economice pe termen lung).

1. Modelul german Germania, Austria, Olanda

Este caracterizat de urmatoarele particularitati:

* Statul asigură egalitatea de șanse și protejează cetățenii împotriva abuzurilor și nedreptăților (Statul sustine pe toate caile dezvoltarea afacerilor mici si mijlocii. De aceea clasa mijlocie constituie circa 75% din populatie);
* Sectorul de stat are o însemnătate sporită (ridicindu-se pina la 25-30% din PIB);
* Un rol deosebit îl are sistemul bancar (banca centrala beneficiaza de o autonomie deplina si serveste drept mecanism decisiv de reglementare a activitatii economice)

1. Modelul suedez Suedia, Norvegia, Finlanda, Danemarca

Acestuia ii este specific:

* Accentul se pune pe echitatea socială (un rol deosebit il joaca confederatiile patronale si confederatiile muncitoresti, care sunt organisme permanente de negociere cu institutiile statale.);
* Rata ridicată a impozitelor (statul acumuleaza in miinile sale pina la 60-65% din tot PIB, mai bine de jumatate din care este utilizat apoi in scopuri sociale);
* Sectorul de stat are un rol însemnat.

Suedia a creat cel mai mare sector public din ţările capitaliste, sectorul căreia depăşeşte 2/3 din PIB; a socializat învăţământul şi asistenţa medicală, oferind cetăţenilor săi un înalt standard de viaţă.

1. Modelul francez Franta, Italia

Particularități:

* Îmbinarea sectorului privat cu un puternic sector public;
* Include multe trăsături ale celorlalte modele, dar cu tendințe dirijiste (sectorului de stat îi revine 30-35% din volumul producţiei industriale);
* Principalele instituții sunt băncile (capitalul bancar este în proporţie de 50% la sută al statului) și sistemul fiscal (peste 90 la sută din veniturile bugetare).