**MINISTERU EDUCAȚIEI, CULTURII ȘI CERCETĂRII**

**UNIVERSITATEA DE STAT „ALECU RUSSO” DIN BĂLŢI**

**FACULTATEA DE ŞTIINŢE REALE, ECONOMICE ȘI ALE MEDIULUI**

**CATEDRA DE MATEMATICĂ ȘI INFORMATICĂ**

**MODELE ECONOMICE CONTEMPORANE**

**REFERAT LA CURSUL PRINCIPIILE ECONOMIEI DE PIAȚĂ**

**Autor:**

Studentul grupei IS11Z

**Dmitri COJOCARI**

**\_\_\_\_\_\_\_\_\_\_\_\_\_**

**Conducător știintific:**

**Lilia CHISELIOV**

asist. univ.

\_\_\_\_\_\_\_\_\_\_\_\_\_

**BĂLȚI, 2022**

Cuprins

[INTRODUCERE 3](#_Toc104154820)

[1. Modelul american 4](#_Toc104154821)

[2. Modelul japonez 5](#_Toc104154822)

[3. Modelul german 6](#_Toc104154823)

[4. Modelul suedez 7](#_Toc104154824)

[5. Modelul etatist francez 8](#_Toc104154825)

[Concluzii 9](#_Toc104154826)

# 

# INTRODUCERE

Prin sistem economic înţelegem ansamblul relaţiilor economice, instituţiilor, organismelor şi al altor elemente ale suprastructurii politice, juridice şi ideologice, cu rol economic, al mijloacelor şi al mecanismelor prin intermediul cărora se derulează viaţa economică. Cu alte cuvinte, un sistem economic este un mod de organizare a activității economice a unei țări

Elementele fundamentale ale sistemului economic sunt:

* forţele de producţie;
* relaţiile social-economice
* formele de organizare a activitatii economice
* modurile de coordonare a proceselor social-economice

Expresia "noua economie" a apărut în lexiconul ştiinţific şi jurnalistic relativ recent – acum cincisprezece ani. La baza noii economii se află revoluţia informaţională . Această revoluţie (cea de a treia) a avut loc datorită descoperirilor radicale în domeniul fizicii cuantice – microcipul-ui şi opticii laser. "Saltul" tehnologic se datorează apariţiei calculatorului, tehnologiei informaţionale şi a comunicării – Internetul.

În fiecare sistem există modelele sale naţionale de organizare a economiei, deoarece ţările se deosebesc istoric, prin nivelul de dezvoltare economică, prin condiţiile sociale. Cele mai cunoscute modele din lume sînt următoarele: modelul american, japonez, german, modelul nordic și francez.

# Modelul american

"Sistemul nostru economic (cel american) este un sistem mixt al întreprinzătorului liber şi al controlului economic din partea societăţii şi din partea unor institute particulare, cu tendinţe monopoliste" (P. Samuelson).

Pentru acest model, bazat pe concepţia liberalismului economic, sunt caracteristice:

* orientarea în masă spre realizarea succesului personal;
* încurajarea multilaterală a activităţii antreprenoriale;
* cota de stat destul de limitată (El incurajeaza concurenta si dezvoltarea businessului; Astfel, în economia SUA există o "diviziune a muncii" specifică: businessul privat predomină în sfera de producţie, iar statul îndeplineşte funcţii sociale importante: (ocrotirea mediului ambiant, susţinerea ştiinţelor fundamentale, a infrastructurii sociale etc.). );
* crearea unui nivel decent de trai prin înlesniri şi subsidii, acordate păturilor sociale cu un venit redus (Nivelul impozitelor este scazut);
* ignorarea problemei echităţii sociale.

SUA deţine locul întâi în lume în ceea ce ţine de creşterea productivităţii muncii şi după volumul PIB. Ritmurile anuale de creştere a PIB în SUA, în anii 1992-2000, au constituit 3,2% (în Germania –1,7%, în Japonia – 0,8%). Numărul utilizatorilor reţelei Internet în această ţară constituie 56% din numărul total al populaţiei (în cele mai dezvoltate ţări ale Europei – doar 40%). Nivelul şomajului în SUA este de 4,2% (în Germania – 10,5%, în Japonia – 4,6%). În SUA, 14% din populaţie se află sub pragul sărăciei. Astfel, în economia SUA există o "diviziune a muncii" specifică: businessul privat predomină în sfera de producţie, iar statul îndeplineşte funcţii sociale importante: (ocrotirea mediului ambiant, susţinerea ştiinţelor fundamentale, a infrastructurii sociale etc.).

Din acest model fac parte țări precum SUA, UK, Belgia, Canada. Se caracterizează prin: nivel înalt al diferențierii sociale, ponderea redusă a sectorului de stat în economie. Piața joacă rolul determinant în reglementarea vieții economice. Ea stabilește mărimea prețurilor, inclusiv a salariilor. Implicarea directă a statului în activitatea economică este neglijabilă. Statul elaborează cadrul legal și veghează respectarea cu strictețe a acestuia. El incurajează concurența și dezvoltarea businessului. Nivelul impozitelor este scăzut. Dupa regulile pieții funcționează și sistemul de învățământ. O trăsătură caracteristică modelului neoamerican este o diferențiere enormă a averilor, inclusiv a salariilor. Tipul anglo-saxon de piață este foarte eficient din punct de vedere economic, dar genereaza o diferențiere socială fără precedent.

# Modelul japonez

În evaluarea modelului economic japonez, se ţine seama de următoarele caracteristici:

* factorul corporativ – predominarea în economie a proprietăţii corporative şi a realizărilor în domeniul managementului corporative (Rolul decisiv in viata economica il joaca marile corporatii, sustinute de catre stat si aflate intr-o competitie puternica intre ele.);
* factorul paternalist – bazat pe tradiţii naţionale în organizarea relaţiilor de muncă (atunci când firma se prezintă ca o familie, iar patronul ei – un "părinte" grijuliu);
* factorul reglator de stat – din considerentele că statul ocupă o poziţie activă în economie, prin intermediul bugetului de stat se distribuie până la 50% din PIB;
* factorul bancar – deoarece băncile au legături strânse cu companiile industriale, ele joacă un rol coordonator în dezvoltarea economiei naţionale.

Modelul japonez de dezvoltare economică are şi un şir de particularităţi ce reflectă specificul (originalitatea) culturii, experienţa istorică, potenţialul de producţie al acestei ţări. Dintre acestea pot fi menţionate:

* sinteza tradiţiilor naţionale (institutul monarhiei, paternalismul, codul de onoare al samurailor) şi a celor mai mari realizări ale economiei mondiale (ideile keynesiste despre reglementarea de stat a economiei au cunoscut o largă răspândire în Japonia la începutul anilor ‘50 ai sec. XX);
* un nivel înalt al conştiinţei naţionale (prioritatea intereselor naţiunii asupra intereselor unei personalităţi, jertfirea de sine în numele progresului ţării);
* combinarea principiilor economiei de piaţă cu programele statale de dezvoltare social-economică;
* fuziunea reglementării flexibile centralizate cu managementul corporativ de succes;
* parteneriatul dezvoltat "bancă-business" (amplifică motivarea activităţii durabile şi interesul faţă de legităţile dezvoltării tehnico-economice pe termen lung);
* sistemul eficient de management în raport cu calitatea mediului ambiant.

Acest model a asigurat o creştere economică accelerată şi soluţionarea cu succes a problemelor sociale. În particular, este vorba despre asigurarea unui nivel înalt de ocupare a populaţiei, creşterea continuă a nivelului de remunerare a muncii şi o diferenţiere moderată a veniturilor. Nu întâmplător, până la mijlocul anilor ‘90 ai secolului trecut, despre economia japoneză se vorbea ca despre un "miracol".Politica de stat prevedea:

* în domeniul producţiei : stimularea ramurilor-cheie (electronică, electroenergetică, carboniferă, oţelărie);
* în domeniul relaţiilor creditare : efectuarea unui control riguros asupra fluxurilor financiare transferate în străinătate, controlul asupra ratei dobânzii la toate tipurile de depuneri cu scopul majorării investiţiilor interne şi creării unui sistem viabil de creditare a producţiei;
* în domeniul veniturilor : respectarea raportului dintre nivelul de trai al populaţiei (inclusiv, salariul) şi productivitatea muncii în vederea diminuării costului şi majorării competitivităţii producţiei japoneze.

În modelul japonez al capitalismului corporativ reglementat are prioritate iniţiativa privată, abilitatea antreprenorială cu posibilităţi mari de acumulare. De asemenea, se recunoaşte rolul activ ("de diriginte") al statului în domeniul planificării economice şi, respectiv, în activităţile structurale, investiţionale şi externe.

# Modelul german

Modelul economiei sociale de piață – modelul german – Germania, Austria, Olanda.   
Caracteristici: îmbinarea organică a exigențelor pieței cu protecția socială a populației. Statul are misiunea să asigure egalitatea de șanse și să protejeze cetățenii împotriva abuzurilor si nedreptăților. Sectorul de stat în economie este important, ridicîndu-se până la 25-30% din PIB. Un rol deosebit în modelul german este acordat sistemului bancar, banca centrala beneficiind de o autonomie deplină și servind drept mecanism decisiv de reglementare a activității economice. Statul care influențează procesul de formare a prețurilor, susține pe toate căile dezvoltarea întreprinderilor mici si mijlocii, a gospodăriilor de fermieri, creînd astfel o baza socială largă pentru regimul politic existent. Clasa mijlocie este numeroasă, constituind aproximativ 75% din numarul total al populatiei.

Dezvoltarea Germaniei în perioada de după război se bazează pe concepţia "îmbinării" principiilor pieţei cu structurile sociale şi politice şi orientarea lor spre asigurarea securităţii sociale. Statul traduce activ în viaţă politica de "echilibru", de menţinere a concurenţei şi de limitare a procesului de monopolizare a economiei. El asigură cadrul legal şi social necesar pentru dezvoltarea societăţii civile şi a echităţii sociale a indivizilor (drepturile indivizilor, posibilităţile iniţiale şi protecţia juridică). Pentru limitarea inechităţii sociale se practică sistemul de impozitare progresiv, iar studiile în instituţiile superioare sunt gratuite.

# Modelul suedez

Din statele cu acest model economic fac parte Suedia, Norvegia, Finlanda, Danemarca. Accentul este pus pe asigurarea echității sociale și pe reducerea inegalității de avere. Rata impozitelor este ridicată, statul acumulează în mâinile sale până la 60-65% din tot PIB, mai bine de jumatate din care este utilizat apoi în scopuri sociale. Sectorul de stat joacă un rol însemnat. Cea mai mare parte a serviciilor este gratuită. În asigurarea unei anumite echități sociale un rol deosebit îl joacă confederațiile patronale și confederațiile muncitorești, care sunt organisme permanente de negociere cu instituțiile statale.

Economia Suediei se bazează pe o cultură înaltă şi pe un nivel ridicat de calificare a muncitorilor şi funcţionarilor; pe tradiţii serioase în privinţa disciplinei şi rodniciei muncii; un puternic sentiment de solidaritate; un profund consens social şi dorinţă de cooperare, exprimată în gradul înalt de sindicalizare a muncitorilor (cca 80%). Un rol important îl au: biserica, regele, aristocraţia, proprietarii funciari. Astfel, Suedia a creat cel mai mare sector public din ţările capitaliste, sectorul căreia depăşeşte 2/3 din PIB; a socializat învăţământul şi asistenţa medicală, oferind cetăţenilor săi un înalt standard de viaţă.

# Modelul etatist francez

Modelul francez – Franța, Italia. Sectorul privat se îmbină cu un puternic sector public, apărut în cea mai mare măsură în urma mai multor valuri de naționalizare a întreprinderilor private. Îmbinarea mecanismelor pieței cu un sistem special de planificare indicativă, ca formă principală a implicarii statului în activitatea economică.

Sistemul economic francez îmbină armonios liberalismul şi protecţionismul, libertăţile economice şi centralismul statal, sistem numit convenţional "capitalism statal". Acest model include un şir de elemente caracteristice celorlalte modele (american, japonez şi german), dar cu o pronunţată tentă dirijistă (sectorului de stat îi revine 30-35% din volumul producţiei industriale).

Statul investeşte substanţial în dezvoltarea cercetărilor ştiinţifice în vederea majorării productivităţii. Planificarea strategică are scopul de a susţine concurenţa, businessul mic şi mijlociu, de a dirija preţurile şi procesul de control asupra sistemului fiscal şi a celui de remunerare a muncii. Principalele instituţii ale modelului francez sunt băncile (capitalul bancar este în proporţie de 50% la sută al statului) şi [sistemul fiscal](http://conspecte.com/Finante-Publice/sistemul-fiscal.html" \o "Aspecte generale privind sistemul fiscal) (peste 90 la sută din veniturile bugetare).

# Concluzii

Fiecare sistem economic își are avantajele și dezavantajele. Există o serie de factori care determină eficiența unui sistem economic. Din aceste punct de vedere, cel mai efectiv este cel american. Principalul dezavantaj al acestuia, însă, este crearea unei diferențiere sociale fără precedent.